སྒང་ཏོག་གི་མཛད་འཆར།ཕྱི་ཚེས་༡༥ཉིན་ཀ་སྦུག་ཁུལ་གྱི་མཛད་འཆར་ཁག་ལེགས་པར་གྲུབ་མཚམས་༸གོང་ས་༸སྐྱབས་མགོན་ཆེན་པོ་མཆོག་ལ་སྒང་ཏོག་མངའ་གཞུང་གིས་ཇི་ལྟར་གདན་ཞུའི་གསོལ་འདེབས་ཞུས་དོན་ལྟར་ཀ་སྦུག་ནས་ཐད་འཕུར་གནམ་གྲུ་བརྒྱུད་ར་ཝང་ལའི་ཉེ་འགྲམ་དུ་རྟེན་གཞི་བྱས་པའི་རྙིང་མའི་གནས་ཆེན་པདྨ་དབྱངས་རྩེ་དང།བཀྲ་ཤིས་སྟེང་ཞེས་པའི་གནས་ཆེན་ཁག་ཏུ་གནས་གཟིགས་མཛད་རྒྱུ་མ་ཟད།ཕྱི་ཚེས་༡༦།༡༧བཅས་ཉིན་གྲངས་གཉིས་རིང་བཀྲ་ཤིས་སྟེང་དུ་སྐུ་མཚམས་བཞུགས་གནང་མཛད་རྒྱུ་ཡིན་འདུགཕྱི་ཚེས་༡༨སྔ་དྲོ་ཆུ་ཚོད་༩ཙམ་ལ་༸གོང་ས་མཆོག་ར་ཝང་ལར་རྟེན་གཞི་བྱས་པའི་ས་སྐྱ་གནས་ལུང་དགོན་པར་ཆིབས་སྒྱུར་བསྐྱང་སྟེ་ཆུ་ཚོད་ཕྱེད་ཙམ་གྱི་མཛད་འཆར་གྲུབ་རྗེས་ར་ཝང་ལའི་གཞིས་ཆགས་ཀྱི་མ་དགོན་ཐུབ་བསྟན་དར་རྒྱས་གླིང་དུ་ཆིབས་སྒྱུར་བསྐྱང་སྟེ་མང་ཚོགས་ལ་བཀའ་སློབ་སྩལ་གནང་མཛད་རྒྱུ་མ་ཟད།ར་ཝང་ལ་ས་གནས་འགོ་འཛིན་གྱིས་ལས་བསྡོམས་སྙན་སྒྲོན་ཞུ་རྒྱུ་ཡིན་འདུག